RO
L 118/50
Jurnalul Oficial al Uniunii Europene
4.5.2023
ANEXA II
Anexa II (PARTEA ATCO.AR) la Regulamentul (UE) 2015/340 se modifică după cum urmează: 1.
punctul ATCO.AR.A.005 se înlocuiește cu următorul text: „ATCO.AR.A.005 Personalul (a) Autoritățile competente realizează și actualizează la fiecare doi ani o evaluare a resurselor umane necesare pentru efectuarea funcțiilor lor de supraveghere, pe baza analizei procedurilor impuse prin prezentul regulament.
(b) Angajații autorizați de autoritatea competentă să execute sarcini de certificare sau de supraveghere sau ambele au dreptul să efectueze cel puțin următoarele activități: 1.
să analizeze documente, inclusiv licențe, certificate, evidențe, date, proceduri și orice alte materiale relevante pentru executarea sarcinii respective; 2. să facă copii sau extrase din astfel de înregistrări, date, proceduri și alte documente; 3. să solicite explicații; 4.
să intre în incintele și în punctele de lucru relevante; 5.
să realizeze audituri și inspecții, inclusiv inspecții neanunțate; 6.
să ia sau să inițieze măsuri executorii în funcție de caz;”
2.
punctul ATCO.AR.A.010 se înlocuiește cu următorul text: „ATCO.AR.A.010 Sarcinile autorităților competente Sarcinile autorităților competente cuprind: (a) eliberarea, suspendarea și retragerea licențelor, a calificărilor, a autorizărilor și a certificatelor medicale; (b) eliberarea autorizațiilor OJTI temporare conform punctului ATCO.C.025; (c) eliberarea autorizațiilor temporare de evaluator conform punctului ATCO.C.065; (d) revalidarea și reînnoirea autorizărilor; (e) revalidarea, reînnoirea și limitarea certificatelor medicale pe baza trimiterii din partea examinatorului aeromedical (AME) sau a centrului de medicină aeronautică (AeMC); (f)
eliberarea, revalidarea, reînnoirea, suspendarea, retragerea, limitarea și modificarea certificatelor examinatorilor aeromedicali;
(g) eliberarea, suspendarea, retragerea și limitarea certificatelor organizațiilor de pregătire și a certificatelor centrelor de medicină aeronautică; (h) aprobarea cursurilor de pregătire, a planurilor de pregătire și a schemelor de competență la nivelul unității, precum și a metodelor de evaluare; (i)
aprobarea metodei de evaluare pentru demonstrarea competenței lingvistice și stabilirea cerințelor aplicabile în cazul organismelor de evaluare lingvistică conform punctului ATCO.B.040;
(j)
aprobarea necesității unui nivel avansat (nivelul cinci) de competență lingvistică în conformitate cu punctul ATCO.B.030 litera (d);
(k) supravegherea organizațiilor de pregătire, inclusiv a cursurilor și a planurilor lor de pregătire; (l)
aprobarea și supravegherea schemelor de competență la nivelul unității;
(m) stabilirea procedurilor de contestație și a mecanismelor de notificare corespunzătoare; (n) facilitarea recunoașterii și a preschimbării licențelor, inclusiv transferul dosarelor controlorilor de trafic aerian și înapoierea licenței anterioare autorității competente emitente în conformitate cu punctul ATCO.AR.D.003; (o) facilitarea recunoașterii certificatelor organizațiilor de pregătire și a aprobărilor cursurilor, precum și a aprobării metodei de evaluare pentru demonstrarea competenței lingvistice.”;